Kwena Moloto, president van die UP se studenteraad, het vroeër aan Andrea Küsel gesê die verandering van koshuisname is nie ’n aanval op die Afrikaanse kultuur nie, en dat dit nie ’n poging is om die taal as ’n geheel uit die universiteit en sy kultuur te verwyder nie.
“Almal van ons wil ’n inklusiewe ruimte skep waar studente van alle kulture welkom voel,” het hy gesê.
Suid-Afrika se Inkomstebelastingwet is waarskynlik die lompste en mees komplekse wetgewing in die wetboek. Deur die jare het ek vir myself riglyne ontwikkel, wat die lees van hierdie Wet vir my aansienlik makliker gemaak het:
Die Latynse spreekwoord Ubi Jus Ibi Remedium beteken dat die Reg vir elke onreg ’n remedie verskaf. Onregte gepleeg teenoor die belastingpligtige en die fiskus (staatskas), sowel as die remedies beskikbaar vir hierdie twee partye in die geval van onregte, word in meer besonderhede bespreek in riglyne 3 en 4 hieronder.
Sou dieselfde uitgawe twee keer deur dieselfde belastingpligtige geëis kan word as ’n belastingaftrekking, sal ’n onreg gepleeg word teenoor die fiskus. Om hierdie rede is artikels 23B en 23C in die Wet ingesluit, sodat die nodige remedies beskikbaar is vir die fiskus. Artikel 23C byvoorbeeld bepaal dat as ’n belastingpligtige inset-BTW geëis het met die aangaan van ’n uitgawe, hy dan slegs die bedrag, uitgesluit BTW, kan eis as ’n aftrekking vir inkomstebelastingdoeleindes.
Die belastingpligtige sal ’n onreg ly as hy op dieselfde bedrag twee keer belas word. ’n Voorbeeld van ’n remedie beskikbaar aan die belastingpligtige kan gevind word in paragraaf 35(3)(a) van die Agste Bylae van die Inkomstebelastingwet, wat bepaal dat die verkoopsom van ’n kapitaalbate vir kapitaalwinsbelastingdoeleindes, verminder moet word met enige gedeelte van die verkoopsom wat reeds ingesluit is in die belasbare inkomste van die belastingpligtige, voor die insluiting van enige belasbare kapitaalwins.